b'\n_START_ARTICLE_\nMiha Mazzini\n_START_SECTION_\n\xc5\xbdivljenje in delo\n_START_PARAGRAPH_\nMazzini se je rodil 3. junija 1961 na Jesenicah. Je pisatelj, scenarist in publicist. Kon\xc4\x8dal je podiplomski \xc5\xa1tudij scenaristike na The University of Sheffield v Angliji in je redni \xc4\x8dlan Evropske filmske akademije. Doktor znanosti, program Antropologija vsakdanjega \xc5\xbeivljenja, Institutum Studiorum Humanitatis, Ljubljana. _NEWLINE_Je re\xc5\xbeiser petih kratkih filmov in avtor scenarija za nagrajeni celove\xc4\x8derni film Sladke sanje, ki ga je leta 2001 re\xc5\xbeiral Sa\xc5\xa1o Podgor\xc5\xa1ek, in na podlagi katerega je nastal roman Kralj ropotajo\xc4\x8dih duhov. Med njegova prozna dela se \xc5\xa1teje 26 objavljenih literarnih knjig, ki so prevedene v deset jezikov. Izdal je tudi devet ra\xc4\x8dunalni\xc5\xa1kih priro\xc4\x8dnikov, saj je zaposlen kot ra\xc4\x8dunalni\xc5\xa1ki svetovalec na podro\xc4\x8dju uporabni\xc5\xa1kih vmesnikov za internetne in mobilne aplikacije._NEWLINE_Predaval je pisanje filmskih scenarijev - med drugim na scenaristi\xc4\x8dni \xc5\xa1oli Poka\xc5\xbei jezik (1999 - 2005), bil je tudi gostujo\xc4\x8d predavatelj na zagreb\xc5\xa1ki Akademiji Dramske Umjetnosti (2001), na scenaristi\xc4\x8dni delavnici Palunko (2004 - 2005) in Northwest Film Forum, Seattle, ZDA (2004).'